La Iglesuela

:*Este articlo ye sobre lo *'municipio teruelano**. Pa lo municipio de la provincia de Toledo se veiga [[La Iglesuela (Toledo)]]''


**La Iglesuela** (''L'Anglesola'' en [[Idioma catalán|catalán]]; ''La Iglesuela del Cid'' oficialment en [[Idioma castellano|castellano]]) ye una [[Lista de villas d'Aragón|villa]] y [[lista de municipios de Teruel|municipio]] [[Aragón|aragonés]] de la [[provincias d'Espanya|provincia]] de [[provincia de Teruel|Teruel]], situau en la [[Comarcas d'Aragón|comarca]] de lo [[Mayestrato]].

La suya [[Población humana|población]] ye de 505 habitants ([[2010]]), en una [[superficie]] de 40,29 [[km²]], con una [[densidat de población]] de 12,53 hab/km².

== Cheografía ==
La Iglesuela a 1.127 [[metro]]s d'[[altaria]] dencima de lo [[livel d'a mar]] a piet de la [[loma d'el Pinar]], sarrau de la [[sierra de las Defesas]], muito cerca de la muga provincial y mas cerca de [[Castellón de la Plana]] que de la [[Teruel|capital teruelana]], de la que ye a una [[distancia]] de 113 [[km]]. Dende La Iglesuela se plega ta la muga de la provincia por dos carreteras, la una que va ta [[Lo Portiel]] puyando por lo [[puerto de las Cabriellas]], y l'atra que baixa ta lo [[Río de las Truitas]] en dirección [[Villafranca (Castellón)|Villafranca]].

La vechetación natural son [[pinar]]s, [[carrascal]]s y [[caixicar]]s, pero bi ha abundant presencia d'especies caducifolias, (en [[selvas mixtas submediterranias]], [[aceral]]s, etc..) en especial en lo parache de [[La Tosquilla]], a on podió estar lo [[despoblau]] medieval d'[[Atorella]].

=== Mugas ===
Lo suyo [[termin municipal]] muga con [[Mosqueruela]], [[Cantaviella]] y [[Villafranca (Castellón)|Villafranca]].



== Historia ==
Bi ha un [[chacimiento arqueolochico|chacimiento]] ibero-romano en una muela a 4&nbsp;km a l'este de lo lugar, se creye que corresponde con l**Ateba* d'os [[ibers]] [[edetans]]. Huei n'esta muela bi ha una ermita dita *Nuestra Señora del Cid*, que aproveita piedras de una antiga villa [[Roma Antiga|romana]], belunas con inscripcions y [[roseta hexapetala|roseta]]s, y que representa lo puesto mas rico en inscripcions romanas y iberas de tota la [[provincia de Teruel]]; en una inscripción puede leyer-se *M.C. SERANUS* y puede estar clau pa interpretar lo toponimo baixoaragonés [[Castelserás]].

En ixa muela pareixe que i yera lo principal nuclio d'asentamiento en lo periodo [[Al-Andalus|musulmán]]. Bi heba un castiello ya escachau en lo [[sieglo XVIII]], que s'ha relacionau con lo [[Rodrigo Díaz de Vivar|Cit]]. Dimpués l'asentamiento principal cambió ta l'atro costau de lo barranco, a on que huei trobamos La Iglesuela.

La Iglesuela perteneixió a los caballers de la [[Orden de lo Temple]], y yera administrada dende a [[Bailía de Cantaviella]]. Los templers atorgoron [[carta de población]] a La Iglesuela en [[1241]]; lo texto de la carta de población ye en [[latín]] con muitos elementos en [[Idioma aragonés|aragonés]], por eixemplo referindo-se a las mugas de lo termin:


Los templers de La Iglesuela resistioron a [[Chuan II d'Aragón]] en la mesma fortaleza que i heba (la *Torre de los Nublos* en ye un repui). Cuan esta orden se disolvió, la bailía de Cantaviella, que incluiba La Iglesuela pasó a los [[Hespitalers]].

En los sieglos [[sieglo XVI|XVI]]-[[sieglo XVII|XVII]] i habió esplendor economico, la lana d'[[ovella]] s'exportaba ta [[Italia]]. D'ista epoca ye buena part de lo patrimonio arquitectonico.

== Toponimia ==
Bi ha en atras parz de la [[Peninsula Iberica]] toponimos pareixius y puet estar que lo pareixiu con Ilesia u *Iglesia* siga por analochía. Existe la interpretación que tiengan que veyer con una radiz que en [[Idioma castellano|castellano]] ha dau *guijo*, *guija*, *guijarro* ("[[cantal]]", "[[ruello de glera]]", "[[piedra]]") y de feito bi ha muitas [[losa]]s y piedras de construcción d'epoca romana a on que ye lo [[chacimiento arqueolochico]]. En castellano la evolución d'esta radiz ha estau:

*(PETRA) AQUILEA* > *AGUILLA* > *guija*.

En la [[carta de población]] de [[1241]], escrita en [[latín]], saliba latinizau como *Ecclesie del Cit* u *Ecclesia del Cit*.



En lo [[Fuero de Valencia]] en dicen *La Gleziola*:



En [[Idioma aragonés|aragonés]] lo toponimo ha teniu muitas variants: *Clesihuela*, *Egosuilla*, *Alglisuela*, *Layguysuela* y *Delaigleisuela*, etcetera. La variedat de formas s'explica por estar la palabra *iglesia* un [[semicultismos en aragonés|semicultismo]] que ha preso diferents formas en aragonés, por haber-ie diferents [[metatesi en aragonés|metatesi]]s, y por haber habiu una [[protesi velar en aragonés|protesi velar]] acompanyando a lo diftongo de lo diminutivo *-uela* igual como en *pariuelas* y *umbriuela*.

Seguntes [[Agustín Ubieto Arteta]] plegó ta lo nombre definitivo en [[1464]]: *La Iglesuela*, que s'emplegó oficialment por lo menos dica [[1797]]. Dimpués en [[1834]] prenió l'apelativo «del Cid», dedicau a [[Rodrigo Díaz de Vivar|don Rodrigo]], qui suposadament mandó fortificar lo lugar y devantar lo castiello.

En toponimia *Torre de los Nublos*, denominación de l'antiga torre de l'homenache de lo castiello templer, ye un microtoponimo curioso, a on se cruzan las [[palabra]]s *noble* y *nuble*. Huei en principio *nuble* con lo significau de *boira* no se troba en La Iglesuela y la suya redolada, pero sí como adchectivo de que ye *nublo*.

== Luengas y parlas ==
En La Iglesuela se parla castellano. Como en [[Cuevas de Canyart]], i trobamos muitos [[aragonesismos en castellano|aragonesismo]]s pero tamién bel [[catalanismos en castellano|catalanismo]] porque ye cerca de la muga con lo Norte de [[provincia de Castellón|Castellón]], a on se charra un [[catalán nordoccidental]] de transición enta lo [[Idioma valenciano|valenciano]].

Existe una replega lexica feita por [[Carlos Julián Rochela]] publicada por *Mira Editores* en [[1998]] .

Palabras curiosas d'Iglesuela son: *aspro*, *chamarata* ([[flamarada]]), *a jambre*, *codigo_postalolla*, *clasca*, *cinglo*, *clot*, *cocot*, *contalla*, *embadallar*, *ensundias*, *esculloso*, *falcija*, *fargallada*, *ferramenta*, *fetillero*, *figa*, *jugo*, *lamín*, *lera*, *mantonar* (mantornar), *paparullas*, *perdigán*, *rebullir*, *sunsida*, *tartir*, *tierco*, *tresena*.

Se conserva la forma de [[pasau imperfecto d'indicativo en aragonés|pasau imperfecto d'indicativo]] *traiba*.

== Molimentos ==
Bi ha gran riqueza monumental. Dende luent lo primero que se vei son las dos torres: *Torre de los Nublos* u *del Exconjurador* y lo [[campanar]].
 
* La *Torre de los Nublos* ye la sola part que queda de lo castiello [[Orden d'o Temple|templer]] de lo [[sieglo III]] u primers de lo [[sieglo XIV]], en concreto ye la [[torre de l'homenache]]. Lo resto de lo castiello [[Orden d'o Temple|templer]] se perdió cuan s'edificó en lo mesmo [[vago edificable|vago]] atros edificios como la [[casa d'a villa|casa de lo lugar]].
* La *casa de lo lugar* ocupa lo que estió corredor pa plegar en a [[torre de l'homenache]].
* La Ilesia parroquial ye de [[1577]].
* Bi ha edificios singulars en lo casco viello que s'explican porque muitas familias nobles esleyoron La Iglesuela como lugar de residencia. Son las casas de los Aliaga, Daudén, Matután, Santapau.
* Ermita de *La Virgen del Cid*, aproveitando materials d'un chacimiento ibero-romano.

== Demografía ==
<timeline>
ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:531
TimeAxis   = orientation:vertical
ScaleMajor = unit:year increment:107 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:486
  bar:2000 from:0 till:499
  bar:2002 from:0 till:493
  bar:2004 from:0 till:501
  bar:2006 from:0 till:498
  bar:2008 from:0 till:505
  bar:2010 from:0 till:505
  bar:2012 from:0 till:496
  bar:2014 from:0 till:462
  bar:2016 from:0 till:424
  bar:2018 from:0 till:414
  bar:2020 from:0 till:402
 
</timeline>


== Administración ==
=== Reparto de concellers ===
<center>

</center>

=== Alcaldes ===


== Curiosidaz ==
La Iglesuela representa un caso de pervivencia de lo tipo de [[religada]] dita [[roseta hexapetala|roseta]]: la trobamos entre las piedras romanas aproveitadas pa fer la famosa ermita y tamién en la *Casa Daudén'', de lo sieglo XVI.

## Fiestas
*27 de mayo, Cit de mayo.
*30 de chulio, Sant Abdón y Sant Senén.

## Referencias